1. על פי נוהל נשיאת ביהמ"ש העליון, לא תישקל בקשה לדחיית מועד דיון ללא קבלת עמדתו של הצד שכנגד לבקשה.
2. בתיק זה 33 משיבים, שמתוכם הודיעו שלושה (המשיבים 10, 12, 22) כי הם משאירים את הבקשה לפסק דין הצהרתי לשיקול דעת ביהמ"ש, ולפיכך פטורים הם מלהתייצב לדיון מחר.
לגבי יתר 30 המשיבים, על ב"כ המבקשת להמציא את עמדתם לגבי הבקשה לדחיית מועד הדיון, או לחלופין - להמציא הודעה מכל אחד מהם כי אינו מתנגד לבקשה לפסק הדין ההצהרתי.
3. מועד הדיון בתיק זה נדחה כבר פעמיים: לראשונה - ביום 20.5.12, בשל מחלת ב"כ המבקשת, שהיא אף הסיבה לדחייה שמבוקשת כעת; ופעם נוספת - ביום 12.9.12, שאז התייצב ב"כ המבקשת לדיון, אך המבקשת עצמה לא התייצבה.
ב"כ המבקשת לא המציא לביהמ"ש מסמכים רפואיים לאימות הטענה כי המבקשת לא יכלה להתייצב לדיון בשל מחלה שמנעה התייצבותה.
4. לדיון ביום 12.9.12 התייצב אף המשיב 15, שמתנגד לבקשה שבתובענה, וביקש לחייב את המבקשת בהוצאות בגין אי התייצבותה לדיון, אם לא יומצאו מסמכים רפואיים שיצדיקו זאת. מסמכים כאלה, כאמור, לא הומצאו.
5. משלא המציא ב"כ המבקשת את תגובתם של המשיבים הרלבנטיים לבקשה לדחיית מועד הדיון, לא יידחה המועד.